ททท. จัดงาน "Thailand Golf Travel Mart (TGTM) 2019" เพื่อแสดงความพร้อมด้านการท่องเที่ยวกอล์ฟ
การท่องเที่ยวแห่งประเทศไทย จัดงาน "Thailand Golf Travel Mart (TGTM) 2019" เพื่อแสดงความพร้อมด้านการท่องเที่ยวกอล์ฟ และสร้างการรับรู้ประเทศไทยในฐานะ "World Class Golf Destination" ผลักดันรายได้ตลาดกอล์ฟปี 2562 โตต่อเนื่องร้อยละ 3นายธเนศวร์ เพชรสุวรรณ รองผู้ว่าการด้านสื่อสารการตลาด การท่องเที่ยวแห่งประเทศไทย (ททท.) เปิดเผยว่า ททท. กำหนดจัดงาน "Thailand Golf Travel Mart (TGTM) 2019" ระหว่างวันที่ 6-9 สิงหาคม 2562 ณ โรงแรมแชงกรี-ลา เชียงใหม่ เพื่อเผยแพร่และประชาสัมพันธ์ภาพลักษณ์ด้านการท่องเที่ยวกอล์ฟของประเทศไทยในเวทีระดับโลกให้เป็นที่รู้จักอย่างกว้างขวาง โดยภายในงาน ททท. ได้จัดกิจกรรมผู้ซื้อพบผู้ขาย โดยได้เชิญผู้ซื้อจำนวน 115 รายจากทั่วโลก เดินทางมาร่วมพบปะเจรจาธุรกิจกับผู้ขายซึ่งมาจากผู้ประกอบการธุรกิจท่องเที่ยวของไทยจำนวน 97 หน่วยงาน ซึ่งนับเป็นโอกาสสำคัญในการพัฒนาศักยภาพด้านการขาย ตลอดจนขยายฐานตลาดนักท่องเที่ยวชาวต่างชาติที่มาเล่นกอล์ฟ รวมถึงเพิ่มรายได้จากนักท่องเที่ยวชาวต่างชาติ//////////เสียง//////////ทั้งนี้ตลาดกอล์ฟนับเป็นตลาดความสนใจเฉพาะที่มีศักยภาพด้านการใช้จ่ายสูงกว่านักท่องเที่ยวทั่วไป ทั้งยังสามารถต่อยอดการขายไปสู่สินค้าท่องเที่ยวอื่นๆได้อย่างหลากหลาย โดยประเทศไทยมีตลาดกอล์ฟที่ใหญ่เป็นอันดับ 3 ของโลก มีนักท่องเที่ยวกอล์ฟประมาณ 700,000 คนต่อปี มีสนามกอล์ฟหลากหลายประเภทรวมประมาณ 300 แห่ง และในปี 2561 ที่ผ่านมาไทยมีรายได้จากนักท่องเที่ยวที่เดินทางมาเล่นกอล์ฟประมาณ 3.3 พันล้านบาท ซึ่ง ททท. คาดว่าการจัดงานในครั้งนี้จะช่วยให้ตลาดดังกล่าวเติบโตเชิงรายได้ที่ร้อยละ 3 ในปี 2562 ส่วนภายหลังจากการเจรจาธุรกิจในครั้งนี้คาดว่าจะสามารถสร้างรายได้อยู่ที่ประมาณ 800 ล้านบาทรวมถึงช่วยตอกย้ำภาพลักษณ์ของประเทศไทยในฐานะ "Sports Destination" และ "World Class Golf Destination" ได้อย่างแน่นอน